Μεταβίβαση ή από Κοινού Χρήση Δικαιώματος Ραδιοσυχνοτήτων
Αίτηση για την χορήγηση Δικαιώματος Χρήσης Ραδιοσυχνοτήτων
Όλες οι αιτήσεις για δικαιώματα χρήσης ραδιοφάσματος υποβάλλονται ηλεκτρονικά μέσω της ενιαίας ψηφιακής πύλης της δημόσιας διοίκησης (ΕΨΠ - gov.gr) στη Διαδικτυακή Πύλη του Συστήματος Διαχείρισης Φάσματος (ΣΔΦ) - https://myspectra.eett.gr/ Κατά την καταχώρηση της αίτησης απαιτείται η υποβολή στοιχείων σύμφωνα με το Παράρτημα Α του Κανονισμού Μεταβίβασης Δικαιωμάτων Χρήσης Ραδιοσυχνοτήτων, όπως ενδεικτικά ο αριθμός απόφασης ΕΕΤΤ με την οποία εκχωρήθηκε το υπό μεταβίβαση δικαίωμα, καθώς και τα στοιχεία του αρχικού και του νέου δικαιούχου του δικαιώματος χρήσης. Οι αιτούντες έχουν την δυνατότητα προσωρινής αποθήκευσης και επεξεργασίας των αιτημάτων τους μέχρι την οριστική υποβολή τους.
Ο αιτών θα πρέπει να είναι εγγεγραμμένος χρήστης στο Σύστημα Διαχείρισης Φάσματος (ΣΔΦ) της Εθνικής Επιτροπής Τηλεπικοινωνιών και Ταχυδρομείων, όπως περιγράφεται στο άρθρο 4 και το Παράρτημα Ι της Απόφασης 1075/5/07-07-2023 της ΕΕΤΤ. Οδηγίες χρήσεις και ενημερωτικά βίντεο για την εγγραφή στο Σύστημα Διαχείρισης Φάσματος μπορείτε να βρείτε στον ιστότοπο της ΕΕΤΤ, στον σύνδεσμο που ακολουθεί
Στην περίπτωση που ο αιτών δεν είναι συνεπής ως προς τις υποχρεώσεις του σχετικά με την καταβολή τελών χρήσης ραδιοφάσματος, δεν γίνεται δυνατή η υποβολή της αίτησης.
Η διαδικασία αφορά τη μεταβίβαση δικαιώματος χρήσης ραδιοσυχνοτήτων κατά τα οριζόμενα στον Κανονισμό Χρήσης και Χορήγησης Ραδιοφάσματος της ΕΕΤΤ (Β΄ 4313/06-07-2023). Το φάσμα ραδιοσυχνοτήτων αποτελεί εθνικό, σπάνιο πόρο. H ΕΕΤΤ είναι αρμόδια για τη διαχείριση του φάσματος ραδιοσυχνοτήτων, με εξαίρεση τα κρατικά δίκτυα. Στόχος είναι να επιτυγχάνεται η βέλτιστη αξιοποίηση του ραδιοφάσματος από όσο το δυνατόν περισσότερους χρήστες και να ελαχιστοποιούνται φαινόμενα παρεμβολών, που μπορεί να βλάψουν την ομαλή λειτουργία των ασύρματων επικοινωνιών. Για τη χρήση ορισμένων συχνοτήτων απαιτείται χορήγηση δικαιώματος χρήσης ραδιοφάσματος.
Επιστολή του αποδέκτη της μεταβίβασης περί αποδοχής της
Κωδικοί πρόσβασης στο Σύστημα Διαχείρισης Φάσματος (ΣΔΦ) της ΕΕΤΤ
Η απόφαση της Εθνικής Επιτροπής Τηλεπικοινωνιών και Ταχυδρομείων, με την οποία εκχωρήθηκε το υπό μεταβίβαση δικαίωμα χρήσης ραδιοσυχνοτήτων.
Διεκπεραίωση αίτησης μεταβίβασης δικαιωμάτων χρήσης ραδιοσυχνοτήτων
Ο χρόνος διεκπεραίωσης της αίτησης καθορίζεται στην παρ. 5 του άρθρου 7 του Κανονισμού Χρήσης και Χορήγησης Δικαιωμάτων Χρήσης Ραδιοφάσματος (ΦΕΚ 4313/Β/06-07-2023) και είναι έξι (6) εβδομάδες από την ημερομηνία συγκέντρωσης του συνόλου των απαιτούμενων δικαιολογητικών.
Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις.
Έγκριση Εθνικού Κανονισμού Κατανομής Ζωνών Συχνοτήτων (ΕΚΚΖΣ)
Κανονισμός Χρήσης και Χορήγησης Δικαιωμάτων Χρήσης Ραδιοφάσματος υπό Καθεστώς Γενικής Άδειας για την Παροχή Δικτύων ή/και Υπηρεσιών Ηλεκτρονικών Επικοινωνιών.
Κανονισμός Λειτουργίας του Συστήματος Διαχείρισης Φάσματος (ΣΔΦ) της Εθνικής Επιτροπής Τηλεπικοινωνιών και Ταχυδρομείων.
Κανονισμός Μεταβίβασης Δικαιωμάτων Χρήσης Ραδιοσυχνοτήτων
Κανονισμός Καθορισμού των Τελών Χρήσης του Φάσματος και των Τελών Εκχώρησης Ραδιοσυχνοτήτων
Κατά της Απόφασης χωρεί αίτηση θεραπείας, κατά το άρθρο 24 του ν. 2690/1999, από τη διοικητική αρχή η οποία εξέδωσε την πράξη, την ανάκληση ή την τροποποίησή της. Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία. Επίσης κατά της Απόφασης χωρεί αίτηση ακύρωσης που ασκείται ενώπιων του Διοικητικού Εφετείου Αθηνών, σύμφωνα με το άρθρο 139 του ν.4727/2020.
Μετά την οριστική υποβολή του αιτήματος στο Σύστημα Διαχείρισης Φάσματος (ΣΔΦ), το αίτημα δρομολογείται στην ΕΕΤΤ και εξετάζεται ως προς την πληρότητα των δικαιολογητικών που έχουν υποβληθεί.
Η αίτηση δύναται να απορριφθεί όταν συντρέχουν κάποιοι από τους λόγους που αναφέρονται στο άρθρο 7 παρ. 7 της απόφασης της ΕΕΤΤ 1075/2/2023 και δεν έχει βρεθεί εναλλακτική λύση με τον αιτούντα.
Μέσω του Συστήματος Διαχείρισης Φάσματος εκδίδεται ψηφιακή διοικητική πράξη απόρριψης αιτήματος Χορήγησης Δικαιώματος Χρήσης Ραδιοσυχνοτήτων.
Εφόσον πληρούνται σωρευτικά οι προϋποθέσεις της παρ. 2 του άρθρου 26 του ν. 3431/2006, το αίτημα γίνεται δεκτό και ενημερώνεται το Εθνικό Μητρώο Ραδιοσυχνοτήτων.
Μέσω του Συστήματος Διαχείρισης Φάσματος εκδίδεται ψηφιακή διοικητική πράξη Χορήγησης Δικαιώματος Χρήσης Ραδιοσυχνοτήτων.
Σε περίπτωση που παρατηρηθούν ελλείψεις, η αίτηση επιστρέφεται μέσω του Συστήματος Διαχείρισης Φάσματος (ΣΔΦ) στον αιτούντα για συμπλήρωση, εντός 30 ημερών.
Ο αιτών ενημερώνεται για την έκδοση της διοικητικής πράξης μέσω ηλεκτρονικού ταχυδρομείου και του Συστήματος Διαχείρισης Φάσματος.
Παραλαβή αίτησης και έλεγχος πληρότητάς της
Απόρριψη αιτήματος και ενημέρωση Εθνικού Μητρώου Ραδιοσυχνοτήτων
Αποδοχή αιτήματος και ενημέρωση του Εθνικού Μητρώου Ραδιοσυχνοτήτων
Έκδοση Απόφασης Μεταβίβασης Δικαιώματος Χρήσης Ραδιοσυχνοτήτων
Οδηγίες χρήσεις και ενημερωτικά βίντεο για την εγγραφή στο Σύστημα Διαχείρισης Φάσματος
Αδειοδότηση συχνοτήτων στην σταθερή υπηρεσία